Daley Thompson

**Francis Morgan Thompson**, kjend som **Daley Thompson**, () er ein britisk tidlegare friidrettsutøvar frå London som tevla i mangekamp og i sprintøvingar. Han vann to OL-gull, eitt VM-gull, to EM-gull og sette fire verdsrekordar i tikamp i tida 1980 og 1984. Thompson sin personlege rekord på 8&nbsp;893 poeng stod som verdsrekord i ni år.

## Aktiv
Thompson slo seg inn i verdseliten 20 år gammal, då han i 1978-sesongen vann tikampen under samveldeleikane og vart nummer to i europameisterskapen. Best var han i samveldeleikane i Edmonton, der han oppnådde 8&nbsp;467 poeng. Andreplassen i EM var siste gongen på ni år at han ikkje vann dei tikamptevlingane han stilte opp i.  

I mai 1980 forbetra Thompson verdsrekorden til 8&nbsp;622 poeng i Götzis, vesttyskarane Guido Kratschmer og Jürgen Hingsen kom dei på to neste plassane. Sidan Vest-Tyskland boikotta Moskva-OL sommaren 1980 slapp Thompson å møte dei to vesttyske tikjemparane og han vann ein klar OL-siger framfor to utøvarar frå arrangørlandet.

Thompson pynta sin eigen verdsrekord til 8&nbsp;704 poeng under meistermøtet i Götzis i mai 1982. Hingsen, som vart nummer to i Götzis, forbetra så verdsrekorden til 8&nbsp;723 poeng eit par manåder seinare. Dei to møttest til dyst under EM i friidrett 1982 i Aten, der Thompson viste seg som den klart beste og tok tilbake verdsrekorden med sine 8&nbsp;743 poeng. På tampen av 1982 vann han tikamp under samveldeleikane i Brisbane.

Etter at Hingsen i juni 1983 hadde oppnådd 8&nbsp;779 poeng og sett ny verdsrekord, var det mange som rekna med ei tett tevling mellom Thomspon og Hingsen i den fyrste verdsmeisterskapen i friidrett. Men atter viste Thompson seg som den sterkaste utøvaren og sikra gullmedaljen med 105 poeng til gode på vesttyskaren. Nøyaktig den same differansen var det mellom dei to då OL-tikampen vart avvikla i Los Angeles i 1984. På ny vann Thompson gullet, men no med verdsrekordsummen 8&nbsp;798 poeng (omgjort til 8&nbsp;847 poeng då 1985-tabellen kom). 

I 1986 vann Thompson tikampen i samveldeleikane for tredje gong på rad, leikane fann stad i Edinburgh. Under europameisterskapen same året vann han enno ein gong framfor Jürgen Hingsen. Skadar sette Thompson tilbake, og han nådde sidan ikkje opp til nivået i 1980-86-perioden. Han la opp i 1992.

### Medaljar og plasseringar i internasjonale meisterskap
*OL 1976 i Montreal: Nr 18 – 7&nbsp;434 poeng
*EM 1978 i Praha: Sølvmedalje – 8&nbsp;289 poeng, bakom Aleksandr Grebenjuk (8&nbsp;340 p)
*OL 1980 i Moskva: Gullmedalje – 8&nbsp;495 poeng, framom Jurij Kutsenko (8&nbsp;331 p)
*EM 1982 i Aten: Gullmedalje – 8&nbsp;743 poeng, framom Jürgen Hingsen (8&nbsp;517 p)
*VM 1983 i Helsinki: Gullmedalje – 8&nbsp;666 poeng, framom Jürgen Hingsen (8&nbsp;561 p)
*OL 1984 i Los Angeles: Gullmedalje – 8&nbsp;798 poeng, framom Jürgen Hingsen (8&nbsp;693 p)
*EM 1986 i Stuttgart:  Gullmedalje – 8&nbsp;811 poeng, framom Jürgen Hingsen (8&nbsp;730 p). Sølvmedalje på 4 x 100 m stafett
*VM 1987 i Roma: Nr 9 – 8&nbsp;124 poeng
*OL 1988 i Seoul: Nr 4 – 8&nbsp;306 poeng, bakom Dave Steen (8&nbsp;328 p)

## Kjelder

**Denne artikkelen bygger på «[[:de:Daley Thompson|Daley Thompson]]» frå ,  den 10. september 2015.*